GUS GUS fagnar 25 ára afmæli í ár og kemur nú fram á Íslandi í fyrsta sinn í langan tíma . GUS GUS , Dj Margeir , Club Dub , Aron Can , DJ SANSHINE , Herra Hnetusmjör og fleiri af vinsælustu tónlistarmönnum Íslands koma fram á Niceland Reykjavik micro music festival , stærstu dans - , afmælis - og gleðitónleikum ársins , sem fram fer í Laugardalshöll fimmtudagskvöldið 9. apríl . GUS GUS er án efa eitt stærsta nafnið í danstónlistarheiminum í dag og hefur átt lög í toppsætum vinsældarlista í Evrópu síðustu ár . GUS GUS verður aðalnúmer kvöldsins og setur með tónleikunum upphafstóninn fyrir 25 ára afmælisárið en sveitin mun fagna afmælinu allt árið 2020 . Áhorfendur sem hafa séð og upplifað GUS GUS á tónleikum segja með ólíkindum hversu vel þeir ná fólkinu með sér og sá andi sem skapist á uppákomum þeirra sé vandfundinn . GUS GUS kemur þarna fram í fyrsta sinn í langan tíma á Íslandi og verða tónleikar þeirra þetta kvöld það lang stærsta sem þau hafa sett á svið hér á landi hingað til . DJ Sanshine er í hópi þeirra sem fram koma í Höllinni . Niceland Reykjavik micro music festival er einstakur tónlistarviðburður þar sem Laugardalshöllinni verður breytt í stærsta skemmtistað á Íslandi í samstarfi við Krombacher . Engu verður til sparað til að gera þessa veislu að einu því eftirminnilegasta í íslensku tónleika - og skemmtanalífi á árinu 2020 . Vísir hvetur lesendur til að halda sig við málefnalega umræðu . Einnig áskilur Vísir sér rétt til að fjarlægja ærumeiðandi eða ósæmilegar athugasemdir og ummæli þeirra sem tjá sig ekki undir eigin nafni .